
Candidatura lui Mihail Sadoveanu 


Scriitorul Mihail Sadoveanu, fără îndoială cel mai de sea:nă 
prozator român din zilele noastre, candidează în județul B hor, pentru 
un scaun de deputat. 

Niciun argument potrivnic nu se poate opune acestei candidaturi. 
Și nici o nedumerire. Prin monumentala sa operă literară, de o sănă- 
toasă şi masivă fecunditate; prin minunatul meşteşug, cu care a ştiut 
să prindă comoriie sufleteşti ale neamului său în pagini destinate să 
înfrunte veşnicia; prin cuprinzătoarea sa.iubire față de frumuseţile 
nepieritoare ale pământului românesc; prin tot ce a scris, a gândit 
şi a făptuit, Mihail Sadoveanu a ieşit de mult din rândurile celor 
cari au cerut o răsplată pentru ostenelile lor de fiecare zi Asemenea 
daruri nepreţuite ale inimei și ale minței, din belşugul cărora cugetul 
unui popor îşi potoleşte de-alungul veacurilor setea de a se cunoaşte 
pe sine însuși, nu se pot recompensa, și nu s'au recompensat niciodată, 
cu sarbăda satisfacție a demnitiţilor pământești. Pe de-asupra înaltelor 
culmi ale timpului, se ridică spre albastrul neprihănit al cerului, ca 
o jertfă bineprimită, glasul acestor aleși, cari şi-au răstigoit propriile 
lor dureri pentru a smulge pe oameni din mijlocul întunecatelor patimi, 
şi ai face să creadă cu înîr'gurare în lumea minunată a propriilor lor 
visuri... Cu ce monedă a recunoștinței se poate remunera risipa de 
simţire a acestor purtători de cuvânt ai unui neam întreg, prin rostul 
cărora mulțimea cea tăcută reușeşte să-și tălmăcească idealurile înain- 
tea vremilor viitoare? 

Nimic nu se va alege, în schimb, peste câteva decenii numai, 
din agitația grandilocventă și sgomotoasă a atâtor personagii impor- 
tante, care sunt foarte convinse, că pot abate cu un singur gest, din 
calea lor, destinele României de astăzi. Sunt în jurul nostru tot soiul 
de oratori de răspântie, cari pun țara la cale cu gesturi de fakiri 

inspirați, şi pe urma cărora viitorimea au va culege de-a-bună seama, 
nici un bob. Ei mau făcut să rodească în viaţa lor niciun gând sin- 
cer, nicio idee generoasă. Pe ei nu i-a cercetat nici când tainicul fior 
al creaţiunei. Pleavă de discursuri gălăgioase, și neghină netrebnică 
de ambiţii nesatisfăcute! lată cu ce vin, de cele mai multe ori, să 
umple hambarul agouisirilor noastre pentru ziua de mâine. E de mi- 
rare, dacă toată această îngrămădire inutilă se va risipi, peste noapte, 
în bătaia vântului? i 

Ce va rămâne, de pildă, din maldărul de târgueli incomensura- 
bile, cu cari ne-a fericit de-alungul anilor din urmă onorabila osteneală 
a dlui Juliu Maniu, fost candidat la prezidenţia Consiliului de miniştri 
în România întregită? Noi îi dorim venerabilului nostru adversar să 
trăiască ani cât de îndelungați. (l-am ura, chiar, dacă sar putea, să 
devină nemuritor, pentru a putea să pertracteze şi cu eternitatea.) Nu 
vrem, deci, să facem vreo aluzie de râu gust, dar ne întrebăm, sincer, 
care va fi, cândva, lăsământul intelectual, pe seama neamului româ- 
nesc, al acestui ilustru bărbat de stat, care a dat acum ordine atât 
de severe partizanilor săi pentru combaterea cutezătoar.i candidaturi 
a scriitorului Mihail Sadoveanu? Cele cinci articole de gazetă, scrise 
după grele chinuri ale facerii, în nu se ştie câte decenii de carieră 
politică? Documentatele sale discursuri, în chestiune de regulament, 
ținute de la înălțimea tribunei Parlamentului? Conferinţa, unica la 
părinţi, în chestiunea minorităților? Sau registrul hazliu al atâtor per- 
tractăr! lipsite de noroc şi de sinceritate? Posteritatea va alege, dacă 
va avea ce să aleagă... 

Cu toate acestea, d! luliu Maniu a putut să fie, spre marea uimire 
a urmaşilor noştri, preşedintele unui guvern provincial al Ardealului, 
şi se socotește încă buricul pământului în acest petec de țară, pe când 


lui Mihail Sadoveanu, pe care ni se pare ridicol să-l mai recoman- `> 


dăm în p-ginele acestei reviste, care nu e scrisă pentru analfabeți, i 
se contestă cu învierşunare dreptul de a sta în Camera din Bucureşti 
alături de di Gh. Mărie, cunoscutul fruntaş al neamului. Deaceea ale- 
gătorii din ţinutul Bihariei au fost cu stăruinţă asaltaţi de emisarii 
autorizaţi ai dlui luiu Maniu, să nu-şi strice votul lor pe un candidat 
atât de puţin vrednic de încredere. 

Adversarul, întâmplător, de pe arena electorală, al lui Mihai 
Sadoveanu, un oarecare domn dr. Lascu, (care pare să fie un însemnat 
bzrbat politic pe la Salonta Mare), a luat asupra sa însărcinarea să 
lămurească pe hrayii cetățeni de prin partea locului, pentru cine tre- 
buie să-și dea votul lor, ca să fie bine şi să viețuiască fericiţi, ei şi 
copii lor... Mă gândeam, “itind deunăzi manifestul lansat de dl D. 
Lascu, la lupta pe care va f nevoit s-o ducă, acolo, la marginea de 
apus a românismului, minunatul autor al „Şoimilor“, pornit să învingă 
cu vorba lui domoală, cu firea lui cinstită de răzeş moldovean, și cu 
m'jloacele combative ale unui artist simţitor, avalanşa vulgară de min- 
ciuai, de insulte şi -de calomnii, pe care o cunoaştem din experienţa 
atâtor alegeri comandate de reputaţii electori ai partidului naţ onal. 
Mihail Sadoveanu va plăti astfel scump un mandat de deputat, pe 

care niciodată nu l-a râvnit. Se va întâlni, fără îndoială, în drumurile 
sale, cu retorica aţâțătoare și lipsită de scrupul a părintelui Man dela 
Gherla ; va ţine piept cu cascada de făgăduieli deslănțuită de dărnicia 
vorbărcață a dlui Sever Dan; apoi se va încrucişa, poate, pe la vreo 
răscruce, în fața vreunui făgădău, şi cu bătăușii de subt comanda 
diui dr. Aurel Dobrescu. Impotriva atâtor instigatori de profesiune ai 
hecazurilor populare, va încerca să răsbată până la inima țărănimei 
bihorene, cu aceea curată dr goste de frate, care se desprinde, ca un 
abur cald şi odihnitor, din tot ceeace a scris acest neîntrecut prieten 
al vieţii tărăneşti. Va izbuti să răscumpăre el, oare, cu aurul de preţ 
al adevărului, sufletele prinse în mrejile amăgirilor primejdioase? Noi, 
` cari credem cu tărie nesecata putere de a se face înţeles, a scriito- 
tului. nu ne îndoim, că biruința va fi, neştirbită de nicio umbră, a 
lui Mihail Sadoveanu. 

Adică, a acelora cari cred în misiunea binefăcătoare a tuturor 
energiilor creatoare, pe cari le putem câștiga pentru viaţa publică în 
România de astizi, și a acelora, cari n-au nevoie de niciun alt in- 
demn, pentru a înţelege, că un mare scriitor al neamului are dreptul 
să se socotească acasă în orice colț al pământului pe care ii sfințește 
cu scrisul lvi. 

Dacă această biruință n-ar veni, cel păgubit n-ar fi, desigur, dl 
Mihail Sadoveanu, a cărui glorie n-ar fi prin nimic întunecată de un 
insucces electoral; paguba ar fi a țării întregi, căci ar trebui să spu- 
nem, cu durere, că în fața poporului nostru mai găsesc încă crezare, 
du fariseii, chiar atunci când în mijlocul lui vin să grăiască 
profeţii... 

ALEXANDRU HODOȘ 

Viaţa mea-i un schit 


Viața mea-i un schit uitat 
în văi prăpăstioase, păduratice. 


Subt glia desnădejdii, preoții cucernici 
Zac de mult 
Și dorm necunoscuți în umbra pomilor săraci. 


In fiecare noapte cântă pasărea tristeţii 
pe crucile din cimitir 

ce, de dureri, i 

sau aplecat spre glia cu tăceri, 

spre florile prinoaselor de eri. 


Ca'n vremuri bune credincioşii se abat 
arar, 

să se închine la altar 

pe care-azimele praznicelor zac uitate — 
azimele care s'au slujit în dar, 

azimele binecuvântate. 


La cea din urma liturghie cine a cântat? — 
în stranele din brad negeluit, 

în stranele credințelor — 

că azi pe lespezile reci, sunt lacrămi, 
lacrămi, 

lacrămi... 


În fiecare primăvară schitul singuratec 
zâmbeşte-atât de trist în zări 

ca un sărac 

cu brațul încărcat cu fiori. 


VALERIU BORA 

Despre democraţie 


Lămurirea evenimentelor din Grecia 


Există o metafizică a democraţiei. Inceputui acestei metafizici nu 
este de origină divină. E ţesută din ațele multicolore ale raţionalis- 
ului filozofic. Ideologii metaf zicei democraţiei se referă la imanen- 
tismul lui Kant — ca să explice un lucru care e un scremuş a! sla- 
bei minți omeneşti. Supusă unei critici serioase — metafizica demo- 
crației rămâne o simplă pretenție spirituală — un subiectifism îngâmfat. 
'De aceia nu e obligator în domeniul cugetării pure. Metafizica 
democraţiei nu suportă critica nici a cugetării practice. Dacă ar fi 
avut rațiuni suficiente, democrația sar fi impus în toate ţările și în 
toate timpurile prin însăşi tăria internă și ireductibilitatea raţiunilor 
ei suficiente. Datorită faptului că e atât da mult criticată, că în do- 
“meniul realizărilor practice e atât de insuficientă, democraţia nu se 
poate sprijini nici pe o mrtafiz că raţionalistă (Kant) nici pe finalităţi 

sociale practice (J. J. Rousseau și en nclopediştii). 

l lacercarea de a just fica democreţia prin creştinism (protestan- 
tismul socialist) e o nrofanare. Creştinismul admite democraţia — 
dar ca o înfrățire în Hristos. Deasupra demosului suveran — Dam- 
nezeu rămâne Stăpân şi Monarh. Creștinismul nu admite demoteismul 
— îndumnezeirea poporului, deoarece poporul! îndumaezeit se sub- 
stituie lui Dumnez-u Tatăl In creştinism-democreția rămâne într'o 
situația subordonată. In creștinism — unde principiul ierarhic dif. ren- 

““iază categoriile sociale şi spirituale — democraţia se subordonează 
ierarhiei. Şi fiindcă în planui concret al existenţei popoarelor, pe 
vâriul cel mai înalt al ierarhiei stă monarhia, democrația se supune 
monarhiei. 

Democraţia e posibilă numai îa statele creștine, unde reprezen- 
tantul lui Dumnezeu e monarhul. O democraţie fără monarh formează 
o stare de debandadă sociala. un haos. Grecia de aceia e haotică 
fiindcă democrația ei s'a eliberat de sub jugul divin al monarhiei. 

Puterea aparține numai monarhului. In Grecia, decând poporul 
“sau decând în numele poporului demagopi responsabili au alungat 

monarhia, viaţa politică şi socială: este o continuă răzvrătire împo= 
triva principiului ierarhic al puterii. Dar pentrusă democraţia fără 
monarh nu se supune ierarhismului, nu se poate acolo consolida o 
putere. Din potrivă, puterea în mâinile demagegilor democraţiei ne 
apare ca un măr al discordiei, ca un interminabil prilej pentru lupta: 
civilă. In Grecia se repetă, cu multiple aspecte al unuia şi aceluiaşi 
fenomen, intrarea în haos politic, fiind suprimat principiul erarhic, 
Intro stare haatică, într'o democraţ e necreștiuă, deci anticreştină, Pan- 
galos nu obligă. mai mult decât Condilis, şi ambii mai mult decât un 
al treilea demagog. 

Există o logică a democrației — aceia de a răsturna grinzile: 
clădirii unui stat, imediat după ce a fost smulsă dela locul ei de: 
bază piatra din capul unghiului — adică monarhia. Logica domocra- 
ției duce la anarhie. In Grecia nu există o viaţi politică organizată, 
Grecia nu este un organism solid, este un corp dezorganizat, fiindcă 
organismul trăeşte numai în erarhie. Biruința anarhiei asupra ierarhiei 
este biruinta bolii asupra vieţii — moartea. Dacă Grecia nu va întra în 
ierarhie, va dispare în anarhie, în moarte. : 

Dar fiindcă un popor nu dispare cu iuțeala unui organism co- 
vârşit de boală, trecând prin febra anarhiei democratice, se poate 
întoarce la ierarhie, la monarhie, prin ciferenţierea forţelor ce se 
luptă, și prin inegalitatea raporturilor de forță, care termină prin a 
supune forțele, unui principiu triumfător: principiui monarhic. Toate 
democraţiile republicane, radical socialiste, şi democratico-socialiste: 
vor sfârşi prin a intra în monarhiile creştine, sau — ceia ce ne suge- 
rează istoria — în creștinismul monarhic. Un mic exemplu din imen- 
sitatea fenomenologiei istorice: republicanismul democrat a! Marei: 
revoluţii franceze a terminat prin a consolida ierarhiile monarhice. 
Dacă Mirabeau,. ar fi fost profet, ar fi întrezărit că între Ludovic al: 
XVI ca monarh din graţia lui Dumnezeu și între congresul dela 
Viena din 1815, care a afirmat prin Sfânta Alianţa, drepturile Impres- 
criptibile ale monarhiei există o legătură de logică de fier. Revoltţia 
care s'a interpus pentru un timp scurt între aceste două manifestări: 
ale principiului monarhic a fost un eveniment de suprafaţă: nouă ne 
servește ca un contraargument împotriva tumultului haotic al deslăn-- 
țuirilor democratice. In altă ordine de idei — se poate dezvolta un: 
alt aspect al tezei monarhice: istoria unui popor tinde spre porțile: 
împărăției lui Dumnezeu. Calea spre ele — e monarhia. Democraţia e: 
groapa de alături. | 

Poporul grec va eşi biruitor din anarhia democrației raţionaliste: 
şi peste aceşti Pangalosi, peste aceşti Condilişi îşi va resturna mo-- 
narhia, ca să intre în istorie și în divinitatatea monarhică. 


Gi M:i IVANOV 

Visul Lenuţei 


— Poveste pentru fetițe de patru-spre-zece ani, dar potrivită şi 
pentru femeile mai în vârstă — 


L 


Lenuţa e o fetiță bună, cuminte şi ascultătoare, aşa cum s'ar 
cădea să fie toate fetiţele. Pentru bunătatea ei o iubesc nespus de 
mult atât părinţii, cât şi colegele ei de şcoală, şi profesoarele. 

Nici-odată nu se ceartă cu nimeni, își prepară regulat lec- 
tiile, iar caietele ei sunt foarte: curate. Nu întoarce vorba părinţilor, 
Vorbele ei sunt totieauna foarte cuminţi, încât e o adevărată plăcere 
să stai de vorbă cu dânsa. ` 

Modestia 'Lenuţei e fără pereche. Nu se plimbă niciodată pe 
„Corso“ ori prin alte locuri oprite. Ea zice: 

— Legile şcolare nu permit unei eleve să se plimbe pe „corso“, 
iar eu mă supun acestor legi. Și-apoi, eu am numai patrusprezece 
anişori. Nu sunt fată mare. Eu trebue să-mi văd de matematică, fi- 
zică, geografie, chimie şi franceză. Nici-odată plimbările pe „corso“ 
“mau înmulțit cunoştiințele de matematică ori fizică ale unei eleve. 

Vedeţi, aproape am uitat să vă spun, Lenuţa mai e şi frumuşică, 
“Obrajii ei sunt frumoşi ca ai sfintei Cecilia, a czreiiconiță e atârnată 
de-asupra așternutului ei. Ochii ei sunt albaştri ca Oceanul pacific de 
pe harta Americei, şi încercuiți cu sprâncene negre. Părul ei castaniu 
iese lasă pe umeri în bucle lungi, — un pàr bogat şi frumos, pentru 
-care multe fete © invidiază. | 

Câte-odată, cu mânile încolăcite în jurul capului se uită în og- 
lindă. Apoi, îşi îndreaptă privirile spre cer, zicând în gândul său: 


Din volumul „Povestiri pentru copii“, ce va apare în curând. 

— Doamne, mulțumescu-ţi că mai făcct frumoasă. Eu o să-ți 
fiu recunoscătoare pentru acest prețios dar. O să-mi fac frumos şi: 
sufletul, așa încât frumuseţea mea trupească să fie o adevărată og- 
lindă a frumuseţei şi curățeriei sufletului! meu! 


l, 


Şi acum, după-ce cunoaştem pe Lenvța, să-i spunem povestea.. 

Intro după-amiază de primăvară, dupâ-ce şi-a îováțat lecțiile, 
s'a apucat să citească povestea lenei. Cosinzenei celei măiastreşi 
cu părul de aur. Când smeul a furat pe Ileana Cosinzeana. Lenuţa a 
simţit că i se strânge inima de durere şi a vărsat câţiva stropișori de 
lacrimi. Dar când viteazul Făt Frumos a alergat pe-un cal alb ca 
spuma so scape din ghiarele smeului, pe buze i-se întipări un drăgă- 
laş zâmbet de fericire. Aşa era Lenuţa, se bucura şi de fericirea altora. 

După citirea povestei, cine ştie prin ce întâmplare trecu prin fața. 
oglinzii. Incolăcindu-şi şi acum mânile pe după cap, se privi prelung, 
zâmbind şi zicându-și: 

— Aşa va fi fost şi Ileana Cosinzeana! 

In clipa următoare însă i-se ivi o uşoară încreţitură pe frunte, iar 
zâmbetul de pe buze îi pieri. 

— Ah, — îşi zise oftând din adâncul inimii, — părul meu 
nu e de aur, ca al Ilenei Cosinzenci... Doamne, de ce nu am și eu 
păr de aur? 

Lenuţa, până în clipa aceea, a fost totdeauna mulțumită cu sine. 
Avea părirţi buni, sănătate și frumuseţe. Ce-i mai lipsea? Când vedea: 
pe câte-o fetţă cu haine mai frumoase ca ale ei, no invidia. 

— Eu sunt îndestulită cu hainele mele, — își zicea. Cum sunt, 
cum nu sunt, mi le-au cumpărat scumpii mei părinți... 

Cerca şi acum să alunge gândul părului de aur, dar nu putea. 
Indrăgise nespus de mult pe Ileana Cosirzeana și dorea să aibă păr 
de aur, ca ea. Era o dorință nebună, căreia nu putea să-i reziste. 

Cum se tot gândia și socotia. privirea ei căzu de-odată asupra 
unei sticle ce era aşezată pe dulapul din față oglinzii. Era o sticlă: 
cu apă oxigenată, pe care mamă-sa o cumpărase ca să sthimbe culoa- 
rea unei stofe de lână. | 

— Bravo, — făcu Lenuţa bătând vesel din palme. O să am şi 
eu păr de aur, ca lleana Cosinzeana... | 
Ea ştia, că apa oxigenată dă părului o culoare blondă, aurie. 


HI. 


In seara acelei zile, înainte de culcare, a îngenunchiat ca de o- 
biceiu înaintea patului ca să-şi zică „Tatăl nostru“ și „Ingerelul“. La 
„Tatăl nostru“ făcu două greşeli, iar „Ingerelul“, nu putu să-l zică: 
decât pe jumătate. Când, după acest jumâtate de „Irgerel“ işi făcu o 
sfântă cruce, n'a mai simțit o uşoară bătaie din aripi de-asupra capului, 
ca altădată. 

— Ah, sunt prea agitată, — îşi zise, simțind că tremură în tot 
trupul., Dar, o să-mi treacă mâne dimineaţă, după-ce... după-ce îmi 
voi spăla părul cu apă oxigenată... 

Cu părul meu de aur 
Lăsat frumos pe spate 
O să mă duc la şcoală.. 

Işi ascundea capul sub. plapomă, apoi iar şi-l scotea, îşi închidea 
ochii și iar şi-i deschidea, până noaptea târziu... Abia către miezul 
nopţii simţi că i-se lasă ca o greutate pe pleoape... 

Da-odată, ca împinsă de-o putere nevăzută, se ridică din așter- 
nut şi o luă către dulap. Repede, repede, acolo înaintea dulapului își 
spălă părul cu apă oxigenată, poi, huștiuluc! în pat sub plapomă. 
Dar, i-se păru de-odată că aude o şoaptă venită din mari depărtări 
şi un râs batjocuritor. 

— Rău ai făcut Lenuţă că nu, te-ai îndestulit cu frumseţea pe 
care ţi-a dat-o Dumnezeu... O să vezi tu ce-ai să pățeşti... 

— N’o să pâţesc nimica, — răspunse Lenuţa glasului venit 
de departe. 

Se făcu buburuz sub plapomă, aşteptând cu înfrigurare să se facă 
ziuă. Avea o presimțire că mamă-sa o s'o sârute pe creștet şi să-i zică: 

— O draga mamei, cât eşti de frumoasă cu părul tău de aur... 

— Și-apoi, la urma urmelor, — își mai şopti zâmbind în întu- 
nericul noptii, — ce-o să păţesc? O să vie Făt-Frumos să mă ducă 
în palatul lui de aur, şi atât... Dar eu, o să duc cu mine şi pe tata 
și pe mama... Ah, ce bine va fi atunci... - 

De-odată, a fost nevoită să-și întrerupă f rul șoaptelor. la drep- 
tul ferestrii se auzi un cgomot surd, urmat de-un pocnet. Fereastra se 
deschise larg, ca de-o mână nevăzută. Un smeu cu şapte capete își 
făcu intrarea... 

Lenuţei îi tremura cămăşuța pe trup și sângele învine. Inimioara 
îi bătea cu putere, de credeai că vrea să-i iese din piept. Repede, 
repede, îşi vâri capul sub plapomă. 

Dar, ce folos! Smeul se apropiă da pat, dete în laturi plapoma, 
își fixă cei șapte ochi. (căci avea numai câte-un ochiu la un cap), 
asupra Lenuţei şi îi grăi: 

— Ah, te-am regăsit, scumpa mea lleană Cosinzeană! De mult, 
de muit te caut! 

Cu ochii scăldaț: în lacrimi și silabizând cuvintele, Lenuţa 
răspunse: 

— Pardon, smeule, dar eu nu sunt Ileana Cosinzeana... Eu sunt 
Lenuţa, elevă în clasa a treia secundară. Ai greșit adresa, cum vezi... 

— Vorbe goale, — făcu smeul, spumegând de mânie. Pire-că 
eu n'aş vedea frumosul tău păr de aur... De ce mi-a dat Dumnezeu 
şapte ochi? . 

— Pardon, smeule, — reîncepu Lenuţa plângând cu hohot. Pă- 
cul meu nue de aur... Cu'oarea lui adevărată e castanie, dar ev, într'o 
clipă de nebunie l-am spălat cu apă oxigenată... 

— Vorbe goale, — răcni smeul iar. Şi fâră altă vorbă își întinse 

vârtul degetului celui mic, ridică pe Lenuţa și o vâri întrun sac, Apoi, 
legă sacul în dreptul grumajilor Lenuţe!, aşa ca să-i rămână numai 
capul afară, o  înștăcă în spate, îşi întinse negrele-i aripi și — 
pe-aici ţi-e drumul... 

Şi sburară, mare, sburară, ca vântul şi ca gândul. Străbătură 
Europa, Oceanul Atlantic, America, Oceanui Pacific, şi ajanseră în 
ţara smeilor, o ţară cu păduri şi câmpii frumoase, iar în mijlocul unei 
poieni cu un palat măreț de marmoră. Era palatul smeului. 

Oprindu-se din sbor, smeul se așşeză pe iarbă în fața palatului, 
ca să mai răsufle. Dar, n'apucă să se așeze bine, când, dintr'odată se 


porni o suflare de vânt dulce. In zare se ivi un călăreț frumos, atât 


de frumos, încât la soare te puteai uita, dar la el ba. Și era cu părul 
de aur. 

— E Făt-Frumos, — îşi zise .Lenuţa, îaviorânduse la față. 

— E Făt-Frumss, — îşi zise smeul, scoțându-și buzduganul. 

Călărețul, după-ce ajunse în dreptul lor își opri calul şi aruncă 
Lenuţei o privire fugară. Apoi, prinse frânele calului și dete să plece, 

— Făt-Frumos  Fât-Frumos, — strigă atunci Lenuţa cu glasul 
desnădejdei, — scapă-mă din sacul smeului... Eu sunt.. leana Co- 
siuzeana... 

— Vorbe goale, — îi răspunse Făt-Frumos, zâmbind batjocoritor, 
Pardon, domnişoară, dar, dumneata nu eşti Ileana Cosinzeana... Eşti 
Lenuţa, elevă în clasa a treia secundară... 

— Dar nu vezi părul meu de aur? — mai strigă Lenuţa sco- 
ind un dureros geamăt. 

— Vorbe goale, — grăi iarăși Făt-Frumos. Eu am numai dot 
ochi, dar văd mai bine ca smeul tău cu cei șapte ochi ai lui. El e 
desigur un smeu modernizat, ca cei din piesele lui Victor Eftimiu. 
Dar eu sunt un Făt-Frumos veritabil şi ştiu, că părul dumitale e cas- 
taniu şi că întro clipă de nebunie l-ai spalat cu apă oxigenată. Com- 
plimentele mele, adorabilă domnişoară... 

— Făt-Frumos, Făt-Frumos, — mai gemu Lenuţa, văzându-l că 
vrea să dea pinteni calului. Ai dreptate, eu sunt Lenuţa... Fie-ţi milă 
de mine, scoate-mă din sacul smeului şi du-mă la mama și la tata... 
Vai, trebue să mă duc la şcoală, că avem extemporal... 

Făt-Frumos se porni pe râs, apoi dete pinteni calului, strigând: 
Lenuţei : 

— La ce să te mai duci la şcoală, frumuşico? O să te vadă di- 
rigenta de clasă cu părul oxigenat și o să-ţi scadă nota la conduită... 
lar mama dumitale, ce crezi, că o să mai recunoască în dumneata pe 
Lenuţa cea de odinioară, cea bună, cuminte și ascultătoare? 

Şi în vreme-ce vorbele argintii ale lui Făt-Frumos se pierdeau 
în zare, smeul, ridicându-se, porni cu sacul de-a umăr spre palatul 
cei de marmoră. 

— Tată! Mamă! Nu mă lăsaţi, — ţipă Lenuţa ca din gura 
şarpelui,.. | i 5 

IV. 


© Și.. se trezi. Lângă patul ei, mamică-sa, o privea îngrijorată. 

~— “Ce-ai visat, draga mamei? 

— Ah, mamă, — răspunse Lenuţa, — tremurând și aruncând o 
privire către dulapul cu apa oxigenată, — am avutun vis urât, urât... 

Lipindu-şi capul de sânul mamei sale îi povesti visul. Apoi... se 
ridică repede şi fugi la oglindă. 

— Ah, ce păr frumos mi-a dăruit Dumnezeu, — strigă veselă. 
Ce bine e, că nu mi l-am vopsit... C- bine e, că a fost totul numai 
un vis... Ah, a fost un vis trimis de Dumnezeu... 
Un dulce sărut al mame! fu răspunsul... 


e 
*% * 


(Ce să vă mai spun ?Lenuţa a părăsit, gândul vopsirii părului. A re- 
devenit fetiță 'bună, cuminte, ascultătoare și modestă, cum era mai 
înainte, In clasă e cea dintâi, iar la conduită are nota zece. Frumu= 
seţea ce i-a dăruit-o Dumnezeu e şi astăzi o oglindă a sufletului ei 
curat şi frumos. 

SEPTIMIU POPA 

Insemnări literare 


Liviu Rebreanu 
— Cu prilejul ediţiei a Ill-a din „Golanii“ — 


Inţeles şi apreciat de contemporani, d. Liviu Rebreanu a urcat 
vertiginos scara faimei literare. Azi, dsa stă, neîndoelnic, printre frun- 
taşii literaturii române moderne. Și, dacă, fără nici un alt gând de 
cât acel al unei cercetări critice mepărtinitoare, ne întrebăm căror 
cauze se datoreşte acest succes franc și important, vom avea prilejul 
a desbate unele chestiuni insemnate din lumea literilor noastre. Unii 
au afirmat că importanţa scrisului diui Rebreanu şi deci succesul său, 
s'ar fi datorit obiectivismului său literar. Că adică, în tratarea subiec- 
telor alese de dsa, a păstrat o atitudine cu totul neutrală, mărginin- 
du-se să fie un simplu tălmăcitor de mare talent al oamenilor, lucru- 
rilor şi vieţii, din jur. Aceasta ar mai însemna, că orice năzuinţă de 
a da scrisului său e emotivitate oarecare, a fost înăbușită dintr'un 
început, ca fiind pernicioasă operei de artă. Descotorosirea literaturei 
de orice sentiment, şi promovarea ei pe câmpul unui imperturbabil 
obiectivism, cât mai intelectual cu putinţă. Ridicarea operei de artă 
deasupra ori cărei legături cu persoana literatului, cu trecutul, cu 
oamenii şi cu pământul, în preajma cărora sa produs acest fenomen 
de sine stătător, eşit din el însuşi, trăind prin sine, fără scop, fără 
legături şi fără vrâstă. Lăsând problema întreagă pe seama criticilor 
de meserie, noi vom face numai uşoare observaţiuni. Mai întâi, cetitorii 
lui Rebreanu, credem că habar pau de chestia obiectivismului său 
„literar. Celor mai mulţi — şi poate nu celor mai răi — nici prin 
minte nu le trece să se întrebe de ce le place „lon“, „Pădurea Spân- 
zuraților“, sau „Golanii“. Ei cetesc, merg până la sfârşit cu povesti- 
torul, sau, să zicem, cu personagiile din povestire, simt o plăcere 
urmărind firul şi după ce-au terminat, cxclzmă fiecare ceva, după fire, 
exclamaţii pe care le-am putea sintetiza prin trei vorbe: o carte bună. 
Și după aceea, fie că o recomandă și altuia, fie că de anumite lucruri 
din carte, se foloseşte sufleteşte — conștient sau inconștient — în 

cine ştie ce prilej... Sau poate, totul se mărginește la o euforia trecă- 
toare, care ţine cât lectura, totul pierzându-se apoi în noianul — pe 
care nimeni nu Pa deslușit până acum — inconştientului, cu viața 
lui fantastică, a fiecărui cetitor... Nu în problema obiectivismului literar, 
găseşte cetitorul obișnuit —. adică cetitorul pentru care în cea mai 
mare măsură sunt scrise lucrările literare — plăcerea de a duce până 
la sfârşit o cetire. Cu cât cetitorul e mai „absent“ asupra acestor 
chestiuni, cu atât lectura lui e de-o mai bună şi sinceră calitate. Aşa 
că nu credem că opera literară a dlui Rebreanu este luată în consi- 
derare de massele de cetitori, din ce în ce mai mari, fiindcă este 
obiectivă. Aiurea trebuesc căutate isvoarele cele adevărate. 

Dar reţinâud încă puţin problema, vom adăoga, în al doilea rând, 
că e foarte elastică această chestiune a obiectivismului literar. Nu 
numai la Rebreanu, dar chiar la acei literați „voit obiectivi“ din ultima 
vreme, ideea acestui obiectivism e foarte elastică şi vagă. Din moment 
' ce scrisul ese din mintea și sufletul unui om, iar nu se produce ca 
o incarnaţie a vreunui spirit slobod, noțiunea unui obiectivism absolut 
nu poate exista. Incepem deci să cântărim: mai obiectiv, mai puţin 
obiectiv. Şi atunci, care este îndreptarul? Acest îndreptar va fi deci 
şi el mai obiectiv sau mai puțin obiectiv. Și aşa, la infinit. Un supă- 
rător relativism, ne strică toată treaba. Dar chiar ca expresie literară 
propriu zisă, un obiectivism absolut nu poate fi înfăptuit. Din moment 
ce un literat e constrâns să califice oamenii şi situaţiile din lucrarea 
sa, nu mai poate fi obiectiv. Când unei împrejurări îi spune „tristă“, 
și alteia „veselă“, de unde putem şti noi, că aceleași situaţii nu vor 
părea cu totul altfel, altora, și atunci?.. Unde e obiectivismul? Ori, 
neputându-se înfăptui un obiectivism ideal absolut, problema obiecti- 
vismului rămâne mai mult sau mai puţin, o speculație critică; o ati- 
tudine, sau un „pium desiderium“ vag... 

Romancierul nostru a isbutit să cucerească, după părerea noastră, 
pentru cu totul alte merite, — de data aceasta, precise, vădiţe. Dintr'un 
început, d. Rebreanu sa presentat cu o mare cinste în scrisul dsale. 
A scris curat, aşa cum i-a poruncit sufletul său, Nici o alterare n'a 
căutat să aducă firului care se fesea din sufletul său, minunat de-o 
lume interioară bogată și pornit să-şi vădească această lume și altora. 
Nu Pa momit nici retorica literară, dar nici pornirea aceea — în mare 
cinste azi — de a chirci expresia. de a ucide sufletul în expresie, 
de a „falsifica“ întrun cuvânt. D. Rebreanu, pare a zice mereu: „iată: 
acesta suntl.. Primeşte-mă sau repudiază-mă, dar eu acesta suntl.“ 
Şi vedeţi, aceasta place, fiindcă aşa-i omenesc, aşa-i viaţa în formele 
ei cele mai adevărate. De ce, în traiul de toate zilele spui de-un om 
care e aşa cum îl arată toată ființa lui: „îmi place de omul acesta“; 
iar de unul care molfoleşte nu ştiu ce „atitudini voite“, ţi-se face 
desgust și spui: „deşi ar părea ceva de capul lui, dar nu-mi place 
de ell.“ Aşa şi în înfățișarea „literară“ a cuiva. Limba şi stilul dlui 
Rebreanu nu sunt perfecte (ba uneori, în „Golanii“ au supărătoare 
greșeli și ruperi) și totuși îți place de Rebreanu mai mult decât altul, 
care, deşi ar fi îmbrăcat mai bine, ca formă, dar se înfăţişa falsificat, 


1013 
© BCUCluj 


altfel în expresie de cât este în suflet. Omul simte pe om, și nimic 
nu-i sare mai lesne în ochi de cât „strâmbătura“ cuiva, de a părea 
altul de cât este. Of şi mai ales Românull.. 

Dar atât încă mar fi fost deajuns. O altă piatră unghiulara a. 
scrisului dlui R., este omenescul din toate bucăţile dsale. Departe de 
a-şi culege elementele lucrării sale din cine ştie ce regiuni neintera- 
sante şi de multe ori imaginare, dsa le culege din marea frământare 
care se sbate pretutindeni în jurul său. „Sunt om, și pentru oa- 
meni e făcut sufletul meu“, pare a zice scriitorul în clipele de recu- 
legere artistică, de fomentare literară, de pregătirea fenomenului lite- 
rar... Fară să facă profesie de credinţă, fără intenţiune, fără „teză“, 
fără prezumpţie, ei redă în forme. literare, elementele culese din 
viaţa care hueşte în jur, care e topită din dureri şi nădejdi, rău 
şi bine, urât și frumos... Scriitorul are'viziunea vieţii, în complexitatea 
ei. Și firește, redarea acestor vizluni, interesează. Oamenii, oricât ar 
părea adevărat contrariul, au sentimentul unui solidarism uman. 
Scriitorul e solidar cu cele strânse din marele infern uman, cetitorii 
solidari cu ceea ce grăeşte scriitorul, iar din toate se țese acel 
solidarism, care pare a de cel de pe urmă: senz vieţii, în hăurile 
chinuitoare de gânduri ale ei, pe căile veşniciei.... 

lată pe Neculai Tabără „prostul“, împins, lovit, aruncat fără vină, de 
omul civilizaţei, conductorul trenului, care n'are vreme să se ocupe de 
niște proști de țărani. Aglaia Bujor „dăscălița“ de sat, care cu prilejul 
durerii unui dinte, îşi plimbă prin față toată viaţa ei nemernică, mis- 
. tuită întrun sat, lipsită de-un ideal, de-o ţintă mai înaltă... Copilul 
Bibi, asuprit şi lovit de mama lui vitregă... lon Mititelu, cu viaţa trud- 
nică, învârtită în jurul gândului că va câștiga la loterie, și lăsân- 
du-se de joc tocmai când norocul venise... Nevasta lui lon Bolovanu, 
care-şi plânge la sicriul soțului, viața ei mistuită fără rost, alături 
de-un om care i-a fost dat cu deasila, pe când toţi cei din jur cred 
că plânge pe mort... 

i iată pe Filibaş aprodul, cu viaţa lui chinuită, cu familie nu- 
meroasă, trăind toți într'o singură odae: „el cu nevasta şi cu cei doi 
copii mai mici, dormeau întrun pat, fata cea mare şi trei copii în 
altul, iar băiatul, căruia tatul său îi spunea „cal bătrân“ şi care avea 
șaptesprezece ani, dormea jos, căci el nu trebue. să fie moftoros..“ 
Persecutat de dl şef de birou Sulea (un prototip de stupiditate su- 
fletească) el, totuși, crede că lucrul s'a schimbat, fiindcă într'o zi, 
şeful, vesel peste fire din pricină că aprodul îi adusese nişte bani 
crezuți pierduţi, îi dăduse mâna... Din pricina aceasta, sărmanul Fi- 
iibaş, croeşte un vis de fericire, iertarea unei amenzi, avansarea, vis, 
care se nărue a doua zi, când acelaș şef de birou, îi cere destituirea 
fiindcă găseşte „praf pe mese“, dar în realitate fiindcă cu o seară 
mai înainte, prăpădise aceiași bani, la o partidă de cărţi, acasă la di- 
rector... Sărmanul Filibaş dat afară din cabinetul şefului eşi și în- 
chise uşa cu băgare de seamă ca să nu facă sgomot. Inima i-se sbă- 
tea în piept ca o pasere rănită. li veni în minte nevasta care o să 
plângă... Şi deodată i-se păru că a căzut de undeva, dintr'o înălțime 

mare şi cade, cade mereu fără să se poată agăța de ceva, fără să 
ajungă odată la pâmănt... Se răzimă de pervazul uşii, ochii i-se um- 
plură de lacrimi...“ 

Iotâlnim apoi pe borfaşii din „Culcușul“, în păduricea din jurul 
Pucureştiului, sărmane epave ale vieţii sociale, trăind pentru hofie, 
bătae, trăndăvie şi joc cu gazuri. Tabloul vieţii lor e sumbru și du- 
reros... Parcă ar fi nişte dihănii rău-făcătoare, trăind în preajma ma- 
relui oraş şi învadând, din vremen vreme, în e), spre a-i hrăpi o 
bucată de pâ'ne amară şi otrăvită... In acest fragment de-un împună- 
tor tragism, găsim şi unul din cele mai impresionate tablouri: „lu- 
cetul cu încetul, noaptea se cobori pe pământ cu paşi de lup, învă- 
lindu-l cu o mantie vânătă închisă, cusută cu mii de mii de stele. 
In zare, oraşul începea a-și aprinde faclele sale galbene, răspândind 
în văzduh o ceaţă molatică şi alburie, amestecată cu un vălmășag de 
sgomote lâncezite... 

In cele din urmă, fresca este complectată cu Toader Căpăţină, 
slugă bătută, care acasă la el devine stăpân bătăuș, şi cu „golanii“ 
Margareta și Gonea Bobocel, fata pierdută și golanul întreţinut de 
ea, în clipa despărţirei lor, o despărţire banală, și simplă, dar sgu- 
duitoare prin realismul ei dramatic. 

lată de ce, cartea lui Rebreanu a interesat şi a prins sufletele, 
a făcut să vibreze în noi tocmai coarda sensibilă a solidarismului 
uman, dându-ne viziunea veridică a suferinţei omeneşti; umbra neli- 
niştitoare a vieţii însăși... 

„Golanii“ aceșteia crăinicesc ivirea lui „lon“, acea mare şi 
adevărată înfăţişare a unei bucăţi din însuşi trupul sufletesc al nea- 
mului acesta. Păşind normal, ‘dela aceste fragmente de viaţă, scrii- 
torul îmbrăcând hlamida romancierului. se încumetă să ia în consi- 
derare însăși prezentarea cea mare a corpului social din care e şi 
el o celulă. Și „lon“ a venit și a învins. Era cea dintâi mare încer- 
care de sinteză” isbutită. Vom lămuri altădată de ce, la rândul lui, 

„lon“ a fost un triumf. 

In afară de orice intenţii şi orice teorii, iată de ce, credem noi, 
literatura dlui Liviu Rebreanu, a promovat atât de repede spre o 
notorietate, care aproape nu are nici un detractor, 


AL. LASCARO V-MOLDOVANU 

Propagandă 


Părintele Cristache şi învățătorul Irimia, dirigintele şcoalei din 
Pângarii de sus, nu-şi găseau locul de griji, că dl avocat Stamatin 
nu sosise la timpul hotărât. P>-: tale, peptănându-și cu degetele răş- 
chirate, barba mare şi rosca::, uita întrebător spre învățător, care 
măsura cu pași largi salona u .nie mirosea tare a „adicolon“ îm- 
prăștiat fără cruţare de d_:nm.+ invățătoare, ce făcase anumite pregă- 

_tiri pentru primirea unui : -s tir așa de subţire. Deodată, doamna 
învățătoare, cu faţa tare tris; dar cu părul îacrețit cu multă grijă, se 
ivi în ușă, 
| — Să ştii Nicule, zise ea către Irimia, să ştii că m'am compro- 
mis definitiv, Bine frate, nu-i posibil să stai o oră jumătate cu mân- 
carea pe maşină. Supa sa făcut terciu, s'au sfărmat tăiţeii, iar friptura 
e pe jumătate arsă. Să ştii că eu nu pot servi asemenea mâncări. 
Nu! Nu! 

ŞI făcând un botișor plin de gingășie, dispăru. ` 

— Apropo de maşina coanei Lenuţe, oare nu i s'o fi stricat ma- 
şina lui Stamatin? Ce zici profesore? întrebi părintele cu îngrijorare. 

— Păi ştiu eu? Și când mă gândesc că la 4!/, are să se adune 
lumea, mă apucă ameţeală. 

Din depărtare se auzi goarna unui automobil. lrimia se repezi 
afară spunând din fugă: 

— Cred că vine; spune-i Lenuţe părinte. 

După câteva clipe se ivi la cotitură un frumos automobil, care 
intră în curtaa şcoalei c'o viteză nebună. Domnul avocat Stănică Sta- 
matin, candidatul partidulu! liberal, venit la putere, învălit îa blănuri 
mari, şedea răsturaat în fund şi din toată mâadra lui fiptură nu se 

vedea nimic, fața fiindu-i acoperită cu masca-pe care străluceau oche- 
larii de mică. l l 

— Bine-ați venit cocoane Fănică, zise părintele curbându-se din 
şale, când domnul avocat Stamatin își făcu apariția urmat de învăţător 
cu fața veselă zimbitoare. 

Fânică Stamatin, advocat de mâna întâi în capitala judeţului și 
vechiu ostaş al partidului de multă vreme ofta după un scaun de 
deputat care, în sfârşit, i se oferise acum. Venea la Pârgarii de sus, 
sat mare, unde lupta s> da cumplit între guvern şi opoziţie. 

Domnul Stamatin, cu fața proaspăt rasă și pudrată, cu cărarea 
aleasă cu îngrijire, pomădat cu îmbelşugare se opri înaintea oglindei 
pentru a-și potrivi cravata, îşi netezi tâmplele brumate de timpul ne- 
îndurat, apoi se întoarse spe învățător, cu un aer de binevoitoare 
protecţie: 

— Dragă profesore, aseară la Club am vorbit cu revizorul nu- 
mai despre dta. Te cunoaşte bine. N'avea destule cuvinte de laudă 
pentru munca dtaie şcolară şi extraşcolară, pe care te rog să crezi, 
-noi le apreciem în justa lor valoare. Am vorbit cu prefectul şi s'a 
aranjat ca îndată după alegeri să fii numit revizor de clasa a Il. Nu, 
nu, te rcg să nu-mi rmulțumeşti, zice repede Stamatin, această e o 
dreaptă rasplată a meritelor dtale, și, după cum zicea revizorul, nu- 
mai şcoala va avea de câștig în urma acestei numii. 

la timpul masei domnul Stamatin avu o sumă de gingăşii şi 
atenţii pentru doamna învățătoare, care se roşea tare la complimentele 
făcute cu atâta bunavoinţă de un orăşan subțire. 

— Crezi că stăm bine, părinţele? întrebă Stamatin cu'n zimbet dulce. 

— Nici vorbă, coane Fănică, nici vorbă, răspunse părintele cu 
multă convingere. Numai vedeţ dv, trebue schimbat primarele care s'a 
dat cu oooziţia. Dv ştiţi, ce să vă mai spun eu! 

— Da, da! Zilele astea vine dizolvarea consiliului. 

Ia şcoală, sătenii adunaţi duoă vorba preotului şi-a învățătorului, 
şedeau grămădiți în bancile prea strâmte pentru ei şi aşteptau cu 
răbdare venirea cărturarilor ca să le vorbească. 

— Va să zică cumătre Vasile, părintele şi cu domnul profesor 
s'au dat cu guvernul? 

— Păi fireşte, răspunde cel întrebat, doar acolo-i mierea. Nu 
vedeți că avucatul Stamatin a sosit în goana mare. y 

— A, ha! Stamatin! Mare sculă! zice un moşneag, sugând cu 
poftă un capăt de ţigară. | i 

Când Stamatin urmat de preot și învățător întrară în şcoală, se 
făcu tăcere. Câţiva țărani se ridicară în picioare, dar cea mai mare 

` parte rămase pe binci şi priveau cu multă atenţie spre noul venit. 

— Fraţilor, stăpânirea în înţelepciunea ei și totodată grija ce o 
are pentiu bunul mers al treburilor, a hotărât o listă de oameni de 
seamă şi cu greutate, care trebue să se aleagă deputaţi. Dl avocat 
Stamatin, care este pus pe această listă, a venit la noi ca să ne gră- 
iască de planul dsale de lucru ca deputat. Să-i dăm ascultare. 

Părintele se așeză pe-un scaun mai la oparte dând loc lui Sta- 

matin, care, cu pasul sigur şi dârz veni la catedră. Sorbi din păharul 
cu apă, își încheie haina și zmucind manşetele cari se ascunseseră 
în mâneci, rosti cu glas sigur de sine: 

— Cetăţeni, vremurile tulburi de acum, opera unor demagogi cu: 
idei subversive, care tind să provoace o cumplită buliversare a ordinei 
sociale, căutând să clădească o nouă ordine întrun stat ridicat din 
dărâmăturile ce ei le-ar face, ne îndreptățesc a privi cu toată scra- 
pulozitatea la drumul pe care trebue să pornim, din răscrucea unde 
ne găsim acum! 

Și cum domnul Stamatin urcase tonul, pronunță „răscrucea“ cu 
voce plină, și complectă fraza cu'n gest repezit, un ţăran mai bătrân: 
şopti la urechea unui flăcăuaş de lângă el: 

— Oare pe cine şudue amu, mă: Costache? 

— Da nu sudue bădiță, grăește politică. 

— Ei pe dracu, wai auzit cum a răcnit răscrucea? 

— Păi vorbeşte politică adâncă, n'o putem pricepe noi. 

Părintele Cristache privea la Stamatin plin de admirare și aproba 
din când în când,iar lrimia plecându-se la urechea sfinţiei sale șopti: 

— Mare orator! - 

Domnul Ștefan Stamatin urmă înainte aceiaşi vorbire păsărească, 
din care ţăranii nu pricepeau nimic. Cu gesturi largi şi piine de elo- 
cvență arăta „auditorului“ importanța partidului în numele căruia 
vorbea, se repezi cu străşnicie asupra candidaţilor din opoziţie, pe 
care îi hăcui cu gesturi iuți şi tăioase și termină cu laude mari pentru 
toți candidaţii de pe lista guvernului, recomandând să fie votată în- 
treaga listă, fără nici o schimbare, pentru binele tuturor. După care, 
obosit şi asudat se retrase dela tribună, zmucind cun gest grațios. 
batista diu Euzunarul de sus al hainei. 

Pe când Stamatin, așezat lânga părintele Cristache, își ştergea 
sudoarea muncei sale şi ducea des ia nas batista parfumată ca să, 
alunge mirosul de tutun prost şi cojoace încinse de căldură, domnul 
învăţător Irimia se pregătea să complecteze pe „conul Fănică“ vor- 
bind mai pe înțelesul tuturor. Dar mai înainte de-a ajunge ella 
catedră, dintr'un colț, de lângă o fereastră, se ridică un ţăran bătrân. 
şi netezindu-şi mustăţile cu dosul palmei, rosti blând: 

— Aşi spune şi eu o vorbă, dacă nu va fi cu supărare. 

— Mă rog, poftim, zise cu veselie domnul Stamatin. 

— Poftim aici sus „frate Miirule, rosti blând părintele. 

— Ferit-a sfântul; nu-i de mine acolo! 

— Ba nu, nu, poftim aici, îl îndeamnă Stamatin. 

— Nu se poate coane Fănică, doar eu nu pot grăi ca din cărţi, 
cum grăiți dv. Am să spun şi eu, acolo, o vorbă ţărănească şi-o pot 
rosti şi de-aici. 

— Da mă cunoşti, moșule? întrebă Stamatin c'o nespusă 
bucurie, 

— Da cum păcatele să nu te cunosc cucoane, doar te-am avut 
la un proces! 

— Aşa?! Eu nu-mi aduc aminte! : 

— Apoi vezi mata, mai fost avocatul meu, Pai apărat pe Cos- 
tache Buruiană, cu care mă judecam pentru nişte pământ. Şi mata 
mi-ai amânat procesu trei ani, până când cu mare truaă lam 
câştigat. 

"Faţa domnului Stamatin se întunecă şi repede aprinse o havană 
Ca să alunge gândurile rele ce-l năvăleau. 

— Poftim vorbeşte Mitrule, zise părintele, 

Mitru își potrivi sumanul ridicând pe rând umerii, îşi mai şterse 
odată mustăţile şi rosti încet, rar şi fără mânie: 

— Oameni buni, din toată vorbirea mândră a lui conu Fănică, 
eu am înţeles două lucruri: că trebue să votăm lista de deputaţi ho- 
tărîtă de stăpânire şi că dacă ne place unul, trebue să-i votăm pe 
toţi, că altfel se împart voturile. Asta-i o socoteală bună, cu atât mai 
vârtos că pe listă avem tot oameni de samă, unui și unul, de pildă; 
Conu lorgu Stavropol, boer de baştină, moşier din moşi strămoși, cu 
mare dragoste de norod. Poate că unii dintre dv. nu-l cunoaşteţi 
bine, da eu tare bine-l cunosc, bată-l norocul să-l bată! Dumnealui 
îi acel vestit boer, care lua 50 de bani de fiecare gâscă ori rață prinsă 
pe iazul din marginea satului, iaz mare cât cupriuzi cu ochii. Dum- 
nealui îi acela care făcuse un soiu de socoteală că lua 12 iei pentra 
văratul unei oi, şi pe vremea ceia oaia se cumpăra cu 12 lei, aşa' că 
norodul care avea oi, le cumpăra în flecare an dela dlui, măcar că 
oile erau ţărăneşti. Dumnealui îi acela care avea tocmiţi oameni, fără 
frică de Dumnezeu, ca să vâre cireada satului pe-o margine de lan 
şi pe urmă să aducă vitele la curte şi să ia câte 2 iei de cap. Apoi, 
mă rog d-voastră oameni buni, mai mare dragoste de norod se poate? 
Mai vrednic dipotat care să ne vrea binele, se găseşte? 

Domnul avocat Stamatin cu faţa perdută privea nedumerit spre 
Jrimia, care îl ghiontea pe părintele Cristache să oprească pe orator, 
să-i ridice cuvântul. 

— Frate Mitrule, rosti blând părintele, mai dreptate; acestea ’s 
ducruri vechi; azi boerul ware decât un petec de moșie, că toată a 
a dat-o ţăranilor. 

— Hei, rosti unul din fund, ursul săracul, nu joacă de voe! 

— Păi, frate Mitrule, dacă ai de gând să vorbeşti așa înainte, 
am Să-ţi iau cuvântul, l l 

— Vra să zică, nu putem vorbi cum ne taè capul şi după du- 
rerea noastră, cl cum vreți dv.? Apoi bine, atuncea tac! 

— Să vorbească cumătrul Mitru ! 

— Să vorbească bădița Dumitrache ! 

— Zii înainte, că-i zici bine ! 

— Grăeşte Mitrule ! Spune şi despre ceilalți ce ştii! 

Irimia ge plecă la urechea lui Stamatin: 

— Opoziția ne lucrează răul! 

— Dumneata eşti responzabil de această stare de lucruri, răs- 
punse Stamatin, cu vocea înăbușită. 

— Apoi oameni buni, să vă spun ce ştiu despre dumnealui, 
avocatul, conu Fănică. Om cu amărâtă dragoste pentru noi țărănimea | 

Domnul Stamatin se îndreptă spre uşă cu paşi grăbiţi, urmat de 
aproape de Irimia care vroia să-l oprească, pe când părintele Cris- 
tache, înlemnit pe scaun, privea zăpăcit în sala ce hohotea în urma 
lui „conu Fănică“. , 

„_ Dupăce domnul Ştefan Stamatin se înveli cu grabă în blănurile 
mari şi scumpe, zise cu ciudă învățătorului, care şedea umilit lângă 
mașină: 

— Dumneata și popa aveţi să mi-o plătiți scump. 

După care maşina porni în goană nebună spre oraş. 


VLADIMIR NICOARA 

Problema stabilizărei monetare 


In materie monetară stabilitatea înseamnă sănătate și insatabilita-- 
tea înseainnă boală. O monedă e boinavă indiferent în ce sens va- 
riază, fie că se urcă în valoare fie că scade, i 

Fenomenul acesta a fost observat din vechime și toate popoarele- 
au căutat ca instrumentul de schimb, care în acelaşi timp e şi un mă- 
surător al valorei, să fie cât de stabil. 

In timpurile primitive ale vieţii economice bunurile se schimbau: 
între ele în mod direct. Acest sistem de schimb a fost denumit troc. 
Cum el era foarte greoi, s'a căutat o marfă intermediară contra căreia 
se schimba ori şi ce bun. La popoarele din Europa această marfă in- 
termediară a fost vitele, de unde îşi are origina şi cuvântul pecunia 
care derivă din pecus. La alte popoare s'au întrebuințat orezul, tu- 
tunul, bumbacul, etc. 

Cum însă unei monete i-se cere anumite însuşiri şi anume: 1e. 
să nu se altereze sub influenţa agenţilor atmosferici; 2. să fie uşor 
transportabilă, adică să aibe o valoare mare sub un volum mic, 3.să 
perfect divizibilă, adică divizată fie care diviziune să aibă valoarea co- 
respunzătoare, s'a ajuns încetul cu încetul la metale, şi în special la | 
metalele preţioase argint şi aur. De fapt azi aurul e moneta interna- 
țională acceptată fără discuţiune pe toate pieţele lumel. 

In timpurile trecute când mij'oacele de locomoţie erau lente şi 
voiajurile nesigure, s'a găsit că e mai practic de a se depune moneta 
de aur în case de bani la anumite instituţiuni denumite bănci, şi în 
“locul aurului să se întrebuințeze bilete de hârtie care pot fi ori când 
sambursate cu aurul depozitat. Astfel au luat naştere băncile de emi- 
siune, al căror menire e să acumuleze moneta de aur dintro ţară şi 
să emită în locul pieselor metalice bilete la purtător şi rambursabile 
la vedere. 

S'a observat cu timpul că nici o dată nu se prezintă toate bile- 
tele la rambursare şi că în tezaurul băncilor de emisiune rămâne o 
cantitate de aur care nu e cerută chiar în timpuri de criză, șică prin 
urmare o bancă de emisiune poate emite mai multe bilete de câtau- 

rul pe care îl deţine, fără ca să riște de a nu putea face față anga- 
jamentului pe care îl are de a rambursa ori ce bilet la prezentare. 
Această. observaţiune a permis adaptarea oare-cum în mcd automatic 
al ciriculațunei monetare la circulaţiunea bunurilor. 

Intre cantitatea de mărfuri produsă într'o ţară şi moneta nece- 
sară circulațiunei acestor mărfuri se stabileşte o proporție care e 
constantă pentru o anumită epocă şi pentru v anumită ţară. Cum cir- 
culațiunea pur metalică este oare-cum regidă, de oare-ce cantitatea de 
aur ce circulă în' omenire e supusă la variaţiuni foarte lente, de ori 
câte ori sar produce mărfuri în cantități mai mari, — lucru ce se 
întâmplă adese ori în țările agricole, — echilibrul între circulațiunea 
monetară și acea a mărfurilor s'ar rupe, cea ce ar avea ça rezultat 
variațiuni în preţui mărfurilor. Ori, pentru o dezvo!'tare normală a vle- 
tei economice, trebue ca preţurile tutulor bunurilor şi serviciilor să fie 
cât mai constant. 

Cu întrebuințarea biletului de bancă, se remediază acest rău, 
menţinându-se aproape în mod constant raportul între cantitatea de 
mărfuri produse şi cantitatea monetei îa circulațiune, contibuind ast- 
fel la fixitatea preţurilor. 

Pria urmare biletele de bancă reprezintă aur şi mărfuri. Pro- 
porția între aurul şi mărfurile care acopere biletele de bancă în cir- 
culațiune variază dela ţară la ţară, însă de obicei nu depăşeşte ra- 
portul de 1/,, adică din 3 bilete în circulațiune 2 reprezintă marfă şi 
1 reprezintă aur. 

Rostul aurului aşa dar e ca să menţină fixă valoarea biletului, 
şi prin urmare şi a prețurilor tutulor bunurilor în circulaţiune. Ori şi 
ce bilet putându-se converti în aur la simpla prezentare a lui la ghi- 
'geurile băncei de emisiune, îi menţine o valoare constantă. 

Pe lângă acest rol aurul dela institutul de emisiune mai serveşte 
să soldeze eventualele deficite a balanței plăţilor a țărei respective, 
Când o ţară are o balanță pasivă, fie că a importat mai mult decât a 
exportat, fie din alte cauze şi când acest pasiv nu’! poate solda prin 
credite obținute în străinătate, ea e obligată să exporte aur pentru sol- 
darea acestui pasiv, aur pe care îl ea dela institutul de emisiune unde 
e acumulat 

Scăzând aurul dela institutul de emisiune astfel încât raportul: 
dintre el şi biletele emise să fie ajuns la limita fixată de lege, — în 
exemplul nostru :/, — se împune o retragerea de bilete din circula- 
țiunea în proporția de 2 unităţi în bilete pentru o unitate de aur re- 
trasă. In cazul acesta restrângerea circulaţiunei poate să rupă iar echi- 
librul dintre monetă şi bunuri, cea ce produce o perturbaţiei în pre- 
turi. Pentru evitarea acestor crize, banca de emisiune trebue să ja 
măsuri ca aurul cel are depozitat să nu iasă în cantități prea mari, 
cu alte cuvinte trebue să previe ca balanța compturilor să devină de- 
ficitară. Printre măsurile ce se iau în astfel de cazuri cea mai impor- 
tantă e ridicarea scontului. Cu ridicarea scontului se scumpeşte cre- 
ditul cea ce are ca efect că importul de mărfuri care e bazat pe cre- 
dit să scadă. Scumpirea creditului favorizează şi exportul, deţinătorul 

de mărfuri la export preferind lichidarea lor decât plata dobânzilor- 
mari, Tot deodată, banul devenind scump atrage capitalul mobil de 
pe piețele mondiale, capital care caută remuneraţie. Astfel prin ridi- 
carea scontului se restabileşte balanța comercială şi chiar acea a 
compiurilor. 

Când o bancă de emisiune se îndepărtează de regulile expuse. 
mai sus, adică când emite bilete fără acoperire de mărfuri și necon- 
„vertibile în aur la un preţ fix, ea face cea ce se numește inflație. In. 
acest caz biletele emise de bancă neavând acoperire în mărfuri şi ne-. 
fiind convertibile în aur la un preţ fix, contribue prin cantitatea lor 
la ruperea echilibrului dintre circulaţiunea monetară şi acea a mărfu- 
rilor, cea ce provoacă o urcare a preţurilor tutulor mărfurilor, şi ne 
mai fiind convertibile în aur pierd forța lor de cumpărare pe piața 
mondială. 

In astfel de condițiuni valoarea biletelor de bancă e supusă în- 
fluenţei a doi factori şi anume factorului cantitativ şi factorului psi- 
hologic. 

Factorul cantitativ lucrează în sensul că reduce valoarea unităţei. 
monetare asifel încât raportul între valoarea bunurilor în circulațiune. 
şi valoarea întregei monete să fie cel normal. De exemplu dacă într'o. 
țară valoarea monctei ce circulă în mod normal e să zicem un mi- 
- dard de unităţi aur, dacă dublăm biletele în circulaţiune no sa avem 
valoarea monetei în circulațiune două miliarde, ci tot un miliard, însă 
biletul n'0'să mai valoreze decât jumătate din valoarea lui. 

Dacă ar lucra numai factorul cantitativ am putea calcula aproape 
în mod exact deprecierea biletului după Cantitatea de bilete emise, 
biletul valorând 1/, la o emisivne dublă, 1/, la o emisiune triplă, ş.a. 
m. d. Insă intervine şi factorul psihologic care elimină ori. şi ce fel 
de preciziune în astfel de calcule. 

Cât timp un bilet de bancă e rambursabil în aur, factorul psiho- 
logic .al încrederei mare ce cauta în determinarea valoarei biletului, 
Acesta din urmă are valoarea aurului contra căruia e schimbat, şi aurul 
având o piaţă mondială îşi menţine o valoare oare-cum fixă. Când 
biletul de bancă nu mai e convertibi! în aur, atunci încrederea publi- 
cului în bilet e variabilă și biletul oscilează în valoarea lui cu o ten- 
dinţă vădită spre despreciere,. 

Tendinţa aceasta spre despreciere e rezultatul dorinței oricărui. 
om ca pe mărfurile produse de el sau pentru serviciile ce le păstrează 
să obţină maximum de preţ. Sub influenţa factoruiui cantitativ, am 
văzut că moneta de hârtie scade în mod proporţional. La o circulațiune 
dublă valoarea biletului e pe jumătate, la o circulaţiune triplă e o 
treime şi aşa mai departe. Reciproca însă nu e justă, Dacă reducem 
cantitatea de bilete în circulaţie la jumătate, valoarea biletului nu se 
va dubla; dacă o reducem la o treime biletul nu 'şi va întrei valoarea, 
etc. De ce oare această lipsă de reciprocitate? Aceasta provine din 
faptul că odată cu scăderea valoarei biletului se ridică toate preţurile 
pe piață, şi că odată preţurile ridicate nici unul din cei interesați nu 
admite să "| reducă. Agricultorul care și-a vândut vagonul de grâu 

“cu 100.000 lei nu admite să "| vândă cu 30 sau 70.000; medicul care 
-obține din cauza desprecierei leului 50 lei pe consultație, nu admite 
să i se dea numai 300 sau 200 pe motivul că leii în circulație au 
“fost reduși cantitativ, şi aşa mai departe cu toate categoriile populaţiei. 

Mai mult încă, odată ce publicul sa obişnuit cu mişcarea de de- 
preciere al biletului de bancă, el se obişnueşte să 'I împingă în jos 
reducându ’! mult sub valoarea normală, şi chiar sub valoare acoperirei 
metalice dela banca de emisiune. In Germania când marca a fost în- 
Aocuită prin rentenmark, toată circulațiunea valora 47 milioane mărci - 
aur, deşi Reichsbank avea peste 600 milioane mărci aur în tezaurul său, 
şi deși mărfurile produse de industria germană erau foarte abundente. 

Așa dar, un bilet de bancă foarte depreciat din cauza că Sa 
“practicat asupra lui inflația, nu poate fi însănătoşit prin mijlocul fac- 
“torului cantitativ. Trebue mai întâi lucrat asupră factorului psihologic, 
adică trebue redată încredere publicul-i legând biletul de bancă de 
o cantitate fixă de aur. Ridicarea valoarei biletului de bancă prin 
reducerea cantităței biletelor în circulațiune, adică aplicarea metodei 
Cunoscută sub numele def/ațiune, e o imposibilitate. Am arâtat întrun 
„articol precedent de ce deflaţia e imposibilă, astfel că nu revenim 
asupra acestei chestiuni. 

Detlaţia fiind exclusă din soluțiunea problemei monetare, nu 
-rămâue de cât devaluarea, adică înlocuirea vechei monete prin una 
nouă. la cazul României devaluarea ar conzista în înlocuirea biletului 
de bancă de una sută centime aur pentru un leu hârtie, cum era înainte 
de război, printr'o nouă unitate care să corespundă la leul hârtie de 
azi care ar valora vro 25 centime aur. 

Devaluarea se poate face în două feluri: 1. In mod brusc cum 
a făcut Germania, Rusia şi Polonia, sau 2 în mod ient cum au fâcuto 
„Austria, şi cum o face încă Ungaria și Ceha-Slovacia. 

Prima metodă conzistă în a înlocui biletul de bancă în plină 
mişcare de depreciere prin alt bilet convertibil în aur sau devize aur. 
In Garmaniă marca a fost îalocuită la o epocă fixă prin rentenmark, 
-şi după cât-va timp acestuia din urmă îi s'a dat numele de Go'dmark. 
In Polonia marca poloneză a fost înlocuită cu zlotul şi în Rusia rubla 
prin cervonețul tot în mod brusc. 

A doua metodă practicată în Austria, Ungaria şi Ceho-Slovacia, 
conzistă prin a începe a stabiliza biletul de bancă la un curs jos, și 
după vn timo ma! mult sau mai puţin lung înlocuirea lui prin o nouă 
monetă. In Austria biletul de bancă a fost stabilizat la cursul de 14000 
coroane hârtie pentru o coroană de aur. si după doi ani de stabilizare 
sa introdus shilingul care valorează 10000 coroane hârtie, şi care 
'înlocueşte pe aceasta din urmă. In Ceho-Siovacia stabilizarea s'a făcut 
dela 1921 la. cursul de 15 centime aur prin o unitate mai conformă 
sistemului decimal în raportul ei față de aur. In Ungaria s'a procedat 
ca în Austria, şi după doi ani de stabilizare a coroanei la un curs jos, 
s'a întrodus noua monetă pengo. 

la România ar trebvi urmată metoda aplicată în Austria, metodă 
care e logică şi care a fost experimentată. Trebue să începem prin 

a stabiliza leul la cursul de 2,5 centime aur, cea ce corespunde la 1000: 
lei lira sterlină. După doi trei ani de stabilizare, când preţurile tutu- 
lor bunurilor var fi ajuns la paritatea mondială şi vor fi stabilite, vom 
înlocui leul hârtie de 2,5 centime aur prin o nouă monetă, să îl zi- 
cem francul de o sută centime aur, care sar schimba contra 40 
lei hârtie. 

Operațiunea aceasta s'ar putea face uşor de oare-ce cei 250.000.000 
lei aur ce avem la Banca Nzţională reprezintă. 50%, acoperire a lei 
lor ce circulă azi şi care în totalitatea lor valorează mai puţin de 500: 
milioane lei aur. Cu excendentele pe care ni le vor da recolta abun- 
dentă din anui acesta, vom putea avea o acoperire de 60 sau 70%. 

Metoda practică pentru aplicarea acestei soluţi! conzistă în cum- 
părarea şi vânzarea devizelor forte, adică lire sterline, dolari, franci 
elveţieni, la curs tx 1000 lei pentru liră, 200 iei pentru dolar, 40 lei 
pentru franc elvețian. In același timp trebue ca Banca Naţională să 
varieze scontul după variaţiunile stoculvi ei de aur, să-l mărrască 
când stocul se reduce, şi să'l scoboare când stocul se ridică. 

Sirgura soluţiune pentru problema monetară creată de inflaţie, 
e să legăm iară biletul de bancă de o cantitate fixă de aur, şi să 
avem iarăş un institut de emisiune care prin politica scontului să re- 
guleze creditul pe piaţă, iar nu ca azi când cele 250 milioane leiaur 
din tezaurul Bănci Naţionale are tot atât influență asupra vieţei noas- 
tre economice ca și când ar fi îngropat îa mijlocul Saharei, şi când: 
dobânda oficiale cu care Banca Naţională împrumută biletele ei e de 
6%, pe când dobânda normală pe piaţă e de 30%,. 

Soluţiunea deci, e fixarea leului la 25 centime aur prin cumpă- 
rarea şi vânzarea devizelor de Banca Naţională la preţ fix coreşpun- 
zând la această paritate; suprimarea plafonului care e un non sens;.- 
reluarea politicei scontului, dobânda cficială variind după situaţiunea 


pieţei capitalurilor. 
I. D. PROTOPOPESCU 

1528 August 1916 


— Amintirii şi reflexii cu prilejul unei aniversări — 


Intrarea în acţiune a României în 1916, ma fost o surpriză în 
«Ardeal; din potrivă: ea era așteptată încă din primăvara anului 1915. 
Intârzierea declarării războiulvi de desrobire aşteptat în 1915, a demo- 
ralizat şi descurajat profund pe mulți, mărind desorientarea asupra 
stărei de spirit de dincolo de Carpaţi. 

In 1915, în cercurile româneşti din Cluj, Oradea, Arad, Timişoara, 
ca să nici nu mai amintim de oraşe ca Sibiu, Braşov și Făgăraș, 
apropiate de frontieră, nu se vorbea decât de intrarea în acţiune a 
României. Se treziseră parcă din amorțeală chiar şi cei „prudenţi“. 
Dar „momentui psihologic“ trecu, fără să se petreacă nimic. 

la cursul anului de zadarnică așteptare 1915, fu înrolată întreaga 
tinerime din Ardeal şi, în 1916, nu mai rămaseră în Ardeal decât 
femeile şi bărbaţii bătrâni, sau „untauglich“. 

Plecaţi în răsboiu, tinerii și bărb„ţii Ardealului au pierdut, fireşte, 
ori ce contact cu ştirile din România şi problema întrării în acţiune 
mult aşteptată în 19!5, a început să piardă din actualitate şi să inte- 
reseze mai puţin, din cauza prea numeroaselor amânări. 

%* * X 

In vara anului 1916 eram pe frontal rusesc, fotrun mic orăşel 
tixit de armată bosniacă, românească din Ardeal și musulmană adusă 
“de curând din Turcia. 

Obișnuiam să citesc în fiecare zi dimineața comunicatele oficiale 
germane și austriace, trudindu-mă să aflu in strop de adevăr în marea 
de minciuni prea transparente. Intro bună dimineaţă, am citit comu- 
nicatul laconic al marelui stat maior austriac, vestind lumei „trădarea“ 
'României, care îndrăzneşte să'şi înfăptuiască idealul naţional, fără 
aprobarea contelui Tisza, 

Nu voi încerca să redau impresia sguduitoare a acestui comunicat 
«de-o importanță atât de covârșitoare în istoria neamului meu. Ştirea 

a căzut ca o bombă, din senin și era greu să-mi păstrez calmul. Nu 
aveam cu cine să împărtăşesc bucuria; între ofiţeri nu se afla în afară 
de mine decât un singur român: un „patriot“ înverşunat, pe piept cu 
vre-o cinci decoraţii și de care trebuia să mă feresc mai bine decât 
de ori care altul. De-ocamdată, ' știrea era o comoară numai a mea, 
Simţeam că românii ardeleni pribegi pe fronturi nu mai sunt copii 
nimănui. Ex'stă — îmi ziceam eu -— o fară care are grijă de noi, 
care luptă pentru liberarea noastră, pregătindu-ne o altă vieaţă. Sim- 
țeam' că, de-acum, am datcria de a trăi și de a evita moartea cu orice 
preţ, căci ar fi o neghiobie să mor tocmai acum, când se ivesc Zorile. 

In drum spre regiment m'am întâlnit cu doi prieteni cehi, dnii. 
dr. Kohout și Jan Jozifek cari mau îmbrățișat cu căldură: 


„Ce fericit eşti! — spuneau ei. Știi că este cineva care să luptă 
pentru dta.. Pentru noi însă nu se luptă nimeni și vom muri probabil 
spânzurați, sau ceiace-i și mai rău.şi rușinos: vom fi răpuşi din voinţa 
marelui Hazard şi înmormântați ca „eroi“ ai monarhiei austro-ungare... 
Oricare ar fi însă soarta noastră, de-acum ne eşti nu numai prieten, 
ci şi frate!“ l 

Precum se vede, se bucurau şi cehii. Acest admirabil popor — 
singura minoritare cu adevărat conștientă a monarhiei austro-ungare — 
vedea că speranțele lui se întâlnesc cu ale românilor şi simţea, că 
soartea îi este de-acum strâns legată de cea a poporului nostru. 


Prietenii mei cehi mi-au dat să înțeleg că va trebui să fiu cu 
cea mai mare băgare de seamă — luând pildă dela dânşii — şi 
să'mi joc rolul bine, firă să'mi trădez adevăratele sentimente. Să evit, 
cu un cuvânt, eroismul inutil al celor mă-giniţi. 

‘Ajuns la regiment, ofiţerii unguri mă primiră încruutați, şi fără 
să-mi spună un singur cuvânt. N'am fost de felul meu niciodată filo- 
maghiar, căci nu pot înghiți megalomania nejustificată prin nimic a 
acestui popor începător ca şi noi, dar cu nimic mai înzestrat cu ca- 
lităţi sufleteşti, Trebue însă să recunosc că, în tot timpul războiului 
mondial, ofiţerii unguri — spre deosebire de ofițerii evreo-maghiari și 
sași — au avut o atitudine frumoasă şi nobilă față de mine, neamin= 
tind niciodată în prezența mea de războivi româno-austriac și evi- 
tând să'mi pună întrebări lipsite de delicatetă sufletească cu privirea 
ia aceasta chestiune. 


Evreo-maghiarii și saşii insă îşi găseau o adevărată plăcere îna 
mă ispiti ce sentimente am față de „ticăloasa Românie“, care „a 
atacat dela spate“ patria maghiară, — tocmai fiindcă inteligenţa lor 
înăscută ghicea ce se petrece în mine. 

In ziua declarării războiului român, colegii mei Pancratz, Son- 
nenfeld din Budapesta și ardeleanul Rosenfeld — aceștia erau pe 
vremea aceia inchizitorii mei, — stăpânviți de perverse porniri ata- 
vice caracteristice rassei, îmi puneau fel de fel întrebări veninoase, 
chinuindu-mă în voe, la adăpostul înfocatuiui și arzătorului lor patrio- 
tism afișat. Am răbdat toate; mavem ce face şi ar fi fost ridicol să 
cad în cursa unor stârpituri, | 

In aceiași zi, către seară, comandantul regimentului a obligat pe 
„Ofițeri să ţină şcoală cu soldaţii cu privire la noul duşman al ţării. 

„Să mergem săl ascultăm pe Codarcea:“ — au strigat, aproape 
-de-odată, bunii mei Rozenfeld şi Sonnenfeld. 

De data asta însă, s'au păcălit. . Contrar așteptărilor lor, mi-am 
„păstrat calmul. Am anunţat soldaţilor evenimentul dela Carpaţi, co- 
mentându-l dinadins atât de bombastic, atât de tricolor ungurește, 
încât amicii Sonnenfeld şi Rozenfeld, observând batjocura, şi că sol- 
-daţii înţelegându-mă, zâmbesc, crăpau de ciudă. Am aflat ulterior că 
mau pârit comandantului regimentului, dar fără succes. Frazele mai 
mult decât umfiate rostite de mine, erau un argument prea slab. Sa 
renunțat deci, la el. Peste câteva zile, regimentul a întrat în luptă și 
primejdiile războiului au şters — precum se vede — în amicii Ro- 
senfeld şi Sonnenfeld amintirea lecţiei mele patriotice din ziua de 
15—28 August, 


* 
x * 


Au trecut anii de atunci, ani sângeroşi, dar roditori. Aniversa- 
rea de zece ani a declarării războiului român a fost însă o serbare 
de mântuială; atâta tot. In ziua de 15 August (ca şi cum războiul 
României s'ar fi început în 15 August stilul noul). ziarele din Bucu- 
reşti au publicat câteva articole ocazionale. N'am citit nimic simţit 
nici în ziarele de capitală, nici în cele din provincie. Astăzi lumea e 
plictisită de-abinelea. Numai vrea să știe nimic de trecut şi este 
„parcă în cautarea unui nou ideal. Să dea Dumnezeu să”! găsească, 

Sau, altul să fie motivul stării de spirit de astăzi? Sa fie rea- 
litatea care a batjocorit visurile şi speranţele de eri? Se poate şi aceasta. 

Sunt optimişti şi pesimişti incorigibili. Aceștia din urmă, văd 
astăzi totul îa colorile cele mai negre și, când sunt lipsiţi de caracter, 
afirmă, că „mai bine era sabt unguri“. Nu este o datorie a noastră a 
combate ceiace spun ticăloșii. Știu ei bine cum era subt uvguri şi este 
foarte firesc ca statul român n'a avut putinţa să înalțe pe toți rene- 
gații mulţumiţi cu vechiul regim, care la remunera cu atâta dărnicie 
trădarea şi laşitatea. 

Nu este însă mai puţin adevărat, că sau comis și multe greşeli. 
In noua ţară s'au pierdut, pe rând, toate ocaziile de ridicare materială 
a elementului românesc sărac lipit pământului, din nouile provincii. 
Reforma agrară a distrus aproape întreaga proprietate mijlocie româ- 
nească din Ardeal, cruțându-se adesea moşiile magnaţilor, căci numai la- 
tifundiarii unguri au avut putinţa să plătească samsari — avocați şi 
deputaţi — sá le salveze pământurile, prin inducerea în eroare foru- 
rilor agrare... Funcţionarii români cu lefuri mai proaste decât ale măturăto- 
rilor de stradă din alte state, sunt siliți să îndeplinească, în orele libere 
fel de fel de slujbe la întreprinderile private, minoritare, ca să'şi câştige 
minimul de existenţi. Pentru creierea unei burghezii româneşti în te- 
ritoriile alipite nu s'a făcut nimic. 

„Problema“ celor câteva sute de mii unguri, saşi și evrei nu ne 
lasă să dormim — ciudat, foarte ciudat! — și ne face să ultăm de 

problemele şi durerile milioanelor de români, singurii pe cari se ra- 
zimă ţara întregită. 

Nu ne-am îndeplinit nici măcar cele mai elementare datorii faţă 
de cei cari şi-au jertfit sănătatea şi sângele pentru înfâptuirea R>mâ- 
niei-mari. Voluntarii români au rămas neînproprietăriţi, oamenii cu 
trecut românesc daţi la o parte şi înlocuiți cu alții, mai „autilizabili“ 
— adeca mai serviabili față de stăpâni şi cu spinarea mai încovoiată 
— şi, invalizii de răsboiu, ţinuţi în cea mai neagră mizerie, spre bat- 
jocura lumei. 

Aşa a fost până acum, S'au făcut — după cum am spus — des- 
tule greşeli. Nu este însă prea târziu să le îndreptăm. 


* 
+ % 


Să învăţăm arta de a ji stăpâni în aceasta ţară şi să ne știm 
ajutora, căci pe cel neajutorat nici Dumnezeu nw'l ajută. 

Să avem odată curajul de a face totul, fățiș, iar nu pe ascuns, 
ce este în folosul ridicării spirituale şi materiale a elementului ro- 
mânesc din provinciile alipite, robite timp de atâtea secole, 

— Să sperăm că în 1936, când se vor împlini 20 de ani de la 
întrarea în acţiune a României, elementul românesc va fi un adevărat 
un element stăpânitor atât în vechiul regat, cât şi în Ardeal, 
Bucovina, și Basarabia. Rzgionalismul nu va mai avea caracter anti- 
național și se va lăuda nu cu însușirile foştilor noștri opresori, ci cu 
cele ale românilor din partea locului. 

lar tineretul îşi va înțelege menirea silindu-se să realizeze noui 
idealuri, demne de cel al unirii tuturor românilor, înfăptuit de părinţi. 

România va fi atunci mare nu numai ca teritoriu, ci şi ca suflet. 

CORNELIU 1. CODARCEA 

INSEMNĂRI 


Li 


Intâinirea paraleielor. Partidul na- 
țional se găseşte în plină descompu- 
nere, sau dacă preferaţi un eufemism 
gazetăresc, se află intr'o hotăritoare 
criză de orientare politică. Din clipa 
în care aventuroșii cavaleri ai regio- 
nalismului supărat au înţeles, că ră- 
mânând pe actualele poziții au toate 
şansele să mucezească în opoz ție cel 
puţin pentru o generaţie, au început 
să se îndrepte spre noui limanuri 
mântuitoare. 

Judecata politică a cunoscuţilor frun- 
taşi de dincoace de Predeal are u- 
şit să tacă o socoteală. foarte sim- 
plă. Actualul guvern ne-a scăpat din 
mână, şi-au zis matadorii celebrului 
comitet de o sută, — să ne punem 
de acord cel puţin cu guvernul viitor. 
Și. cum n-a fost nevoie de concursul 
unei ghicitoare în cafea, pentru a de- 
duce că viitorul guvern va fi prezi- 
dat, din nou, de d. |, Brătianu, iată-i 
` pe îndârjiții mâncă:ori de liberali în- 

dreptându-se cu smerenie spre sufra- 
geria d-lui Al. Constantinescu, unde 
să accepte, la rigoarea un alt „menu“ 
decât cel făgăduit până acum în tn- 


_truniri publice şi prin coloanele ga- 


zete partidului. 
- S-au pronunțat până acum îu public 
pentru o colaborare cu partidul liberal 
tocmai cei mai apropiaţi amici ai 
d lui Iuliu Maniu. E o adevărată ava- 
laaşe de articole, declaraţii şi conver- 
saţii, de-alungul cărora cei mai ire- 
ductibili adversari ai „oligarhiei libe- 
rale“ se trudesc să demonstreze, că 
singura salvare a partidului naţional, 
— şi prin urmare a ţării, — stă în în- 
țelegerea definitivă cu... partidul libe- 
ral. Intr’o recentă epistolă popularizată 
prin „Universul“ d-lui Stelian Popescu, 
d. Sever Dan face un apel disperat la 
d. Iuliu Maniu să se împace cu d. L 
Brătianu, pentru a cârmui ţara, se în- 
țelege, impreună... 

Nu mai stăruim asupra faptului, că: 

un asemenea gest ar coustitui o fla- 
grandă contrazicere cu toată atitudi- 
nea partidului naţional! de până acum 
despre care, poate, ştiţi şi dumnea- 
voastră ca şi noi, câte ceva. Obiş- 
nuit să exemplifice totdeauna politica 
sa cu fapte din vecini, d. luliu Maniu 
ne va aduce aminte că şi d. Ștefan 
Radici s-a împăcat în cele din urmă 
cu d. Paşici, separatismul croat vă- 
zându-se silit să cedeze în faţa cen- 
tralismului sârb. 

Partea cea mai hazlie a afacerii ră- 
“mâne, însă, tot ieșirea părintelui Man, 
:0 veche cunoștiință a noastră. Veselul 
călugâr dela Gherla a emis cu acest 
prilej o nouă teorie matematică, pre- 
conizând deocamdată o acţiune pa- 
ralelă între partidul naţional şi cel 
liberal, care ar duce în cele din urmă 
la o contopire complectă a celor două 
tabere adverse. Paralele cari se în- 
tAlnesc, iată cea mai amuza-tă dintre 
toate consecinţele frământărilor poli- 
tice din ultima vreme. Aşteptăm, deci, 
să vedem şi aceasta a opta minune... 


Ereziile curente. D. Nicolae lorga 
continuă in „Neamul românesc“ de- 
nunţarea reiftiştilor înfierbântați de la 
„Cuvântul“. Dar mereu cu ocoliri, me- 
reu prin aluzii. Noi am arătat cu in- 
drăzneala şi cu buna credinţă, cu care 
am scris ani de zile aici, că ziarul 
cartelului Reiif-Enacovici e un ghi- 
veciu de ideologii. E un simplu caz 
de comestibilitate posibilă sau impo- 
sibilă, dacă priveşti zarva doctrinară 
a reiffiștilor din punct de vedere al 
bunului simţ. ln fond, este o fatre- 
prindere iudeoromână, ca atâtea altele. 

Dar. d. lorga, care a zis a nu vrea 
să pronunţe şi pe b. leri a numit pe 
„noi“ Cei de la „Cuvântul“ seminte- 
lectuaii, cari fac afacerii.. (de doctrină) 
cu semiadevăruri. Dar astăzi d. Iorga, 
“spre surprinderea tuturor, nu îi arde 
-cu biciul pe obraz, ori cât ar fi el de 

gros, ca din arsura şiechiuelii „noi cet 
dela „Cuvântul“ să-şi vină în fire. Or. 
poate d. lorga se teme să nu-i piardă 
definitiv căci după cum ştim „noi cei 
dela Cuvântul“ sunt formal încă ior- 
ghişti şi membrii ai partidului naţio- 
nal. Dacă se teme atunci pentru ce a 
început sâ-i denunțe în public? De 
intimidat, nu-i poate intimida — ar fi 
trebuit mai întâi să presupună că „noi 
cei de la Cuvântul“ au oare care respect 
față de ziua de ieri şi de dascâluli 
dela care au învățat abecedarul. 

Nu, d. lorga de acum nu mai are 
ce pierde dacă-şi ultimii elevi Pau pă- 
răsit. In schimb, d. lorga are de câș- 
tigat mult: acel loc de respect pro- 
fund al unei generaţii, f ţă de care 
nu e îngăduit să umbli cu aluzii, când 
reclamându' ţi înălțimea și atitudinea 
de profet, în primul rând eşti dator să 
arzi cu biciul pe aceia a căror găr- 
găuni le califici de simple erezii. 

Ne închipuim pe profet întotdeauna 
suflând din nări și din gură limbi de 
foc. 


„Casina de odinioară“. Primim 
scrisori din diferite părți ale Ardealu- 
lui, în care cititorii nogtri comentează 
— uneori complectează — cele scrise 
din noi în uitimul număr al „ării 
noastre“ cu privire la „Casina“ de 
pe vremuri. 

Astfel, di N. Podoabă, vererabilul pă- 
rinte protopop, ne comunică din comuna 
Valea lungă că, această Casină a fost 
înființată în anul 1861, având un mare 
rol în vieața intelectuală a românilor 
din capitala Ardealului, până ia des- 
ființarea societăţii studenteşti „lulia“, 
prin ordonanța arbitrară a primarului 
de atunci al Ciujului, dr. Kâroly Hal- 
ler, profesor un versitar, care a somat 
pe di Podoabă să predea toate actele 
şi biblioteca societăţii. 

Dsa însă, avertizat fiind dinainte, că 
primarul vine cu asistenţa la preluare, 

a adunat în pripă toate hârtiile, re- 
gistrele, scrisorile, statutele şi toate 
scriptele, ascunzându-le întrun sac, pe 
care la luat cu d-sa la Blaj, Făgăraș, 
Teaca şi la Tinca, cu refugiul. 

In 1919,di N. Podoabă a trimis do- 
cumentele d-lui dr. Tămaşiu, fost pre- 
fect al judelului Cluj, care le-a predat 
dlui Lupaş, președintele de atunci al 
Casinei, 

Mulţumim dlui părinte protopop N. 
Podoabă pentru aceste lămuriri şi fă- 
găduim să ne intereszm și ocupăm de 
documentele salvate de dsa, în cad- 
rul unui articol ce va apare la timpul 
său în aceasta revistă. cic. 


Congresul femeilor române. Pen- 
tru zilele de 8, 9, şi 10, Septembriee 
convocat la Braşov congresul general 
al Uniunii femeilor române, „în cad- 
rele căruia se va sărbători ivbileul de 
75 ani de existerţă a Reuniunii fe- 
meilor române din Braşov. Dna Elena 
Aciu, presidenta U. F. R. Sălăgene 
întrun frumos articol publicat in re- 
vista '„Cosinzeana“ ne încredinţează 
că la acest congres” cu mândrie vom 
putea admira tablouri încântătoare 
din rezultatele muncii devotate bine- 
lui şi frumosului tim de 75 ani. „Zi- 
lele congresului vor fi prilej de înăl- 
tare, de nobile înfrăţiri şi încurajări, 
de noi aliarţe şi îndemnuri tot. mai 
avântate“, 


In splendida rămășiță a acestui con- 
gres nu ne îndoim nici pe-o clipă. Con- 
tribuția femeii române la ridicarea 
culturală a neamului va alcătui o lu- 
minoasă pagină în istoria frământări- 
or noastre. * 


Avem însă şi un motiv deosebit 
pentru a stărui asupra evenimentului 
cultural dela Brașov. Congresul fe- 
meilor române e cea dintâi societate: 
culturală română care a înțeles să-şi 
estindă activitatea asupra ţării întregi, 
A fost destul să se facă propunerea 
de realizare a „Uniunei“ tuturor fe- 
meilor române, din toate ţinuturile ro- 
mânești, ca fără absolut nici-o per- 
tractare cu nespusă însufieţire și în 
unanimitate, propunerea să fie pri- 
mită. Numeroasele societăți de fe- 
mei din Ardeal, fără deosebire de con- 
fesiune şi stare socială, au întins 
mâna frățească societăţilor de femei 
din Muntenia şi Moldova, realizând 
ceea-ce bărbaţii nu pot să realizeze 
nici după „pertractări“ de ani înde- 
lungați : cea dintâi lovitură, regiona- 
lismul a primit-o dela femei, 

Ceogresul dela Braşcv va fi prin 
urmare, O strălucită dovadă că visul 
măreț al unei uniri sufleteşti nu e 
irealisabil. Va fi un memento pentru 
toți aceia cari cred, că se mai pot 
susținea graniţe artificiale între frații 
de-un sânge. 

